কুর্দিস্তান ফুটবল অ্যাসোসিয়েশন
কুর্দিস্তান ফুটবল অ্যাসোসিয়েশন (কুর্দি: یەکێتی ناوەندی تۆپی پێی کوردستان, ইংরেজি: Kurdistan Football Association; এছাড়াও সংক্ষেপে কেএফএ নামে পরিচিত) হচ্ছে কুর্দিস্তান অঞ্চলের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০৬ সালে প্রতিষ্ঠিত হয়েছে। এটি প্রতিষ্ঠার ৭ বছর পর ফিফা বহির্ভূত ফুটবল দলের অংস্থা কনিফার সদস্যপদ লাভ করে। এই সংস্থাটি কুর্দিস্তানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুর্দিস্তান প্রিমিয়ার লীগ, কুর্দিস্তান কাপ এবং কুর্দিস্তান সুপার কাপের মতো প্রতিযোগিতার সকল কার্যক্রম পরিচালনা করে।